section_heading: Radnja
paragraph_text: Bošnjačka obitelj Husika čiji je stan uništen u ratu, živi u stanu srpske obitelji Golijanin, koja je izbjegla tijekom rata u Norvešku. Drama nastaje kada se obitelj Golijanin zbog nostalgije vraća u Sarajevo i namjerava živjeti u svom stanu. Obitelj Husika, koje predvodi čvrsta žena Alma, njen suprug uvijek potlačeni Suad i njegova punica Mubera s još troje djece, ne žele napustiti stan dok ne dobiju novi i ne namjeravaju pustiti Golijanine u stan. No, ni Milan i Danica, tj. Golijanini, kategorično ne žele da odstupe i cijela stvar završava na sudu. Na dan deložacije Husika, stiže odluka suda da dvije obitelji moraju živjeti zajedno. I pored stalnih svađa, ove dvije obitelji će postati dobri prijatelji.